***Bilješke uz financijske izvještaje 2023.***

|  |  |
| --- | --- |
| *Naziv obveznika: DJEČJI* VRTIĆ PLOČE | Razina:21 |
| *Adresa sjedišta:* ***Trg bana Josipa Jelačića 10*** | Razdjel:000 |
| *Pošta i mjesto :****20 340 Ploče*** | RKP:32117 |
| *Matični broj subjekta:* ***MB:03185192*** | Šifra djelatnosti:8510 |
| ***OIB:91522253020*** | Šifra grada:335 – Ploče - ŽDN |
| *Šifra djelatnosti:****8510 – predškolsko obrazovanje*** | AOP oznaka razdoblja :2023-12 |

KLASA:400-04/24-01/01

URBROJ:2165-08-01-24-142

Ploče, 30.01.2024.

*Dječji vrtić Ploče je predškolska javna ustanova koja obavlja djelatnost odgoja, naobrazbe, zdravstvene zaštite, prehrane i socijalne skrbi djece od navršenih 12 mjeseci života do polaska djeteta u osnovnu školu.*

*Vrtić je pravna osoba upisana u sudski registar Ustanova kod Trgovačkog suda u Splitu,*

*Tt-96/6590-3; MBS:060037138 od 7. veljače 1997., OIB:91522253020 od 1.1.2009..*

*Ustanova je registrirani proračunski korisnik Proračuna Grada Ploča i obveznik je primjene Pravilnika o proračunskom računovodstvu i računskom planu (NN 124/14, 115/15, 87/16, 3/18, 126/19) i Pravilnika o financijskom izvještavanju u proračunskom računovodstvu (NN 3/15, 93/15, 28/17, 112/18, 126/19).*

**B I L J E Š K E  *uz financijsko izvješće Ustanove za 2023. godinu***

**Bilješke uz Izvještaj o prihodima i rashodima, primicima i izdacima**

**Obrazac PR-RAS**

* ***P R I H O D I***

U izvještajnom razdoblju Ustanova je svoju redovitu djelatnost i ulaganja financirala iz dva osnovna i već ustaljena izvora: Proračuna Grada Ploča (uključujući državna sredstva za tzv. Malu školu i sredstva iz Uredbe Vlade RH o kriterijima i mjerilima za utvrđivanje iznosa sredstava za fiskalnu održivost dječjih vrtića), Prihoda od redovne djelatnosti (do rujna 2023. godine), nadalje, sredstvima iz Proračuna koji Ustanovi nije nadležan te U 2023. godini imamo završetak provođenja EU projekta 'Dječji vrtić Ploče Djeci i roditeljima II'. Prihodi su uvećani i za sredstva koja je doznačio HZZ po sklapanju Ugovora s DV Ploče koji je završio u svibnju 2023. godine.

**Vlastiti prihodi obuhvaćaju:**

* prihode od sufinanciranja cijena usluga - participacije
* prihode od upisnine djece
* kamata po sredstvima žiroračuna, zatezne kamate i dr.
* ostali prihodi s prihodima od pruženih usluga

U izvještajnom razdoblju realizirana su sredstva:

* prihodi od tekućih donacija
* prihodi – tekuće pomoći proračunskim korisnicima iz proračuna koji im nije nadležan
* **Šifra 6 – Prihodi poslovanja**

Bilježe rast u odnosu na prethodnu godinu (indeks 110,3).

Sukladno tome, u ovom izvještajnom razdoblju ukupni prihodi iznose 1.061.998,61 €.

Bitno je napomenuti da se od rujna 2023. g. primjenjuje Uredba o kriterijima i mjerilima za utvrđivanje iznosa sredstava za fiskalnu održivost dječjih vrtića. Grad Ploče je na taj način postao korisnik sredstava iz te Uredbe u postotnom iznosu od 18,75 % jer spada u VI. skupinu razvijenosti prema ostvarenoj vrijednosti indeksa razvijenosti jedinice lokalne i područne (regionalne) samouprave.

* **Šifra 6526 – Ostali nespomenuti prihodi (participacija i upisnina)**

U ovom izvještajnom razdoblju prihodi od participacije iznose 140.149,00 €, prihod od upisnine ostvaren u ovom periodu je 6.088,33 €,. Prihodi za posebne namjene 5.559,57 €. Indeks je 68,6, a razlog leži u činjenici da je od rujna 2023. godine DV Ploče prestao naplaćivati pružanje usluge roditeljima, tj. Osnivač je donio odluku o besplatnom vrtiću. Također, u 2023. godini je istekao Ugovor o dodjeli potpore za pripravništvo u javnim službama kojeg je DV Ploče sklopio još 2022. godine s HZZ- om.

* **Šifra 6712 – Prihodi iz nadležnog proračuna za financiranje rashoda za nabavu nefinancijske imovine**

U ovom izvještajnom razdoblju imamo pad u odnosu na 2022. godinu, indeks 70,7. Govorimo o prihodima koji se odnose na tzv. Malu školu.

* ***R A S H O D I***

Rashodi se prikazuju po principu: ostvareno u izvještajnom razdoblju za prethodnu 2022. godinu, te ostvareno u izvještajnom razdoblju za 2023. godinu.

Ovim Izvješćem, rashodi Ustanove prikazani su na četvrtoj razini računskog plana proračunskog računovodstva.

* **Šifra 3 – Rashodi poslovanja**.

Imaju indeks 109,7 te su povećani u odnosu na 2022. godine u najvećoj mjeri zbog općeg povećanja cijena.

* **Šifra 31 – Rashodi za zaposlene**.

Podatak obuhvaća bruto plaće zaposlenih - zajedno s doprinosima na plaće. Indeks ovih rashoda iznosi 114,6.

* **Šifra 31214 – Otpremnine**

Imamo smanjenje u odnosu na 2022. godinu jer je samo jedna djelatnica ostvarila pravo na odlazak u mirovinu. Indeks je 54,1.

* **Šifra 32 – Materijalni rashodi – ukupno**

Imaju indeks 94,1 te su niži u odnosu na prethodnu 2022. godinu jednim dijelom zbog Uredbe Vlade RH o otklanjanju poremećaja na domaćem tržištu energije.

* **Šifra 3211 – Službena putovanja**

Imaju indeks 49,1 te su smanjeni u odnosu na 2022. godinu jer su djelatnici većinom u 2023. godini slušali edukacije putem webinara.

* **Šifra 3213 – Stručno usavršavanje zaposlenika**

Povećani su u odnosu na prošlu godinu. Njihov indeks je 119,5 i veći je iz razloga što je došlo do različitih izmjena Zakona koje je bilo potrebno implementirati u akte i poslovanje Ustanove.

* **Šifra 3222 – Materijal i sirovine**

Također, povećani su u odnosu na prošlu godinu. Njihov indeks je 122,6. Indeks je povećan kao što je već i prije rečeno, zbog sveopćega poskupljena u gospodarstvu RH.

* **Šifra 3223 – Energija**

Smanjenje zbog Uredbe Vlade RH, imaju indeks 79,9.

* **Šifra 3293 – Reprezentacija**

Povećanje u odnosu na 2022. zbog prestanka mjera i preporuka radi sprječavanja prijenosa bolesti izazvane COVID-19. Indeks je 122,3.

* **Šifra 34 – Financijski rashodi**

Podatak obuhvaća izdatak za naknadu banaka i naknadu za usluge platnog prometa. Imaju indeks 106,7 u odnosu na prošlu godinu.

* **Šifra 4 – Rashodi za nabavu nefinancijske imovine**

U najvećoj mjeri odnosi se na opremu koja je financirana sredstvima iz EU projekta. Indeks je 147,8 u odnosu na 2022. godinu.

***Novčana sredstva na dan 31. prosinca 2023. godine iznose*** *.......................****15.023,69 €.***

1. Novac na žiro računu na dan 31.12.2023. godine iznosi 15.023,69 €. što odgovara stanju na izvatku od 31.12.2023.

**Bilješke uz Izvještaj o obvezama**

**Obrazac Obveze**

* **V006 – Stanje obveza na kraju izvještajnog razdoblja**

Stanje obveza Ustanove na dan 31.12.2023. godine iznose: 8.855,73 €.

|  |
| --- |
| ***Nepodmirene obveze (sirovine i mat. za prehr. djece i dr.) .................... 8.855,73 €.*** |
| Nepodmirene obveze se odnose na troškove poslovanja za prosinac 2023.godine, s dospijećem plaćanja u siječnju 2024.  Obveze su evidentirane temeljem vjerodostojnih računa dobavljača ili su nastale na temelju drugih obračuna koji proizlaze iz zakonskih propisa. |

**Bilješke uz Izvještaj o rashodima prema funkcijskoj klasifikaciji**

**Obrazac RAS-funkcijski**

* **Šifra 0911 – Predškolsko obrazovanje**

Rashodiposlovanja u iznosuod1.062.065,38 € raspoređeni su prema funkcijskoj klasifikaciji. Indeks u odnosu na 2022. godinu je 110,3.

**Bilješke uz obrazac Bilanca**

* **B 001 – Imovina**

Stanje imovine na dan 31.12.2023. godine iznosi ukupno 94.630,99 €, a sastoji se od nefinancijske imovine u iznosu od 56.113,56 € i financijske imovine u iznosu od 38.517,43 €.

* **B 003 – Obveze i vlastiti izvori**

Stanjeobveza i vlastitih izvora na dan 31.12.2023. godine iznosi ukupno 94.630,99 €, a sastoji se od vlastitih izvora u iznosu od 85.775,26 € i obveza u iznosu od 8.855,73 €.

***Ustanova nema dugoročnih i kratkoročnih zajmova, robnih kredita i financijskih najmova.***

*Za 2023. Godinu**Ustanova konstatira pozitivno poslovanje**u iznosu od 269,23 €,.*

*U Pločama, 30. siječnja 2024.*

|  |  |  |
| --- | --- | --- |
| *Voditeljica računovodstva :* |  | *Ravnateljica :* |
|  |  |  |
| *Danita Marinović* |  | *Edita Mucić Šutić* |

Zakonski predstavnik